מתן כהנא

מתן כהנא (נולד ב-29 ביולי 1972, י"ח באב ה'תשל"ב) הוא חבר כנסת מטעם סיעת המחנה הממלכתי, ובעבר מטעם סיעת ימינה. קודם לכן כיהן כשר לשירותי דת וכסגן השר לשירותי דת. כהנא הוא קצין צה"ל במילואים בדרגת אלוף-משנה, ששירת כלוחם בסיירת מטכ"ל, כטייס קרב בחיל האוויר הישראלי וכמפקד טייסת F-16.‏ כהנא נולד בחיפה לאורה ואליה. כאשר היה בן שלושה חודשים, עבר עם משפחתו לניו יורק שבארצות הברית, בעקבות לימודי הנדסת חשמל ומנהל עסקים של אביו. כשהיה בן שלוש, חזרה המשפחה להתגורר במושב בית גמליאל. כהנא למד בבית הספר היסודי בקיבוץ חפץ חיים (כיתות א'-ח') ולאחר מכן בישיבת נתיב מאיר. בנעוריו היה מדריך בתנועת בני עקיבא בסניף במושב. לקראת סוף תקופת לימודיו בתיכון עבר כהנא את גיבוש שייטת 13 והתקבל ליחידה. הוא התקבל גם לקורס טיס אך חתם ויתור על מנת לשרת בסיירת מטכ"ל. הצטרף למחזור אוגוסט 90' של הסיירת ושירת בה כלוחם כשלוש וחצי שנים. בין חבריו ל"צוות גיורא" היו עמנואל מורנו ונפתלי בנט. בינואר 1994, כשחבריו לצוות השתחררו מצה"ל, הצטרף לקורס טיס והשלים אותו במגמת קרב. שירת כטייס קרב בטייסת 116 ("מגיני הדרום") בקורס האימון המבצעי כטייס עיט ובטייסת 201 ("האחת") כטייס F-4 פנטום. עבר הסבה למטוסי F-16 על דגמיו השונים ("נץ" ו"ברק"), ושירת בטייסת 110 ("אבירי הצפון"), טייסת 117 ("הסילון הראשונה"), טייסת 140 ("טייסת נשר הזהב") כמפקד האימון המבצעי, ובטייסת 253 ("הנגב") כטייס F-16I ("סופה"). הוא שב לטייסת 116 כסמ"ט א' וב-2011 מונה למפקד הטייסת. ב-2013 מונה למפקד טייסת 109 ("העמק") ברמת דוד. לאורך שירותו השתתף כטייס במבצעי עופרת יצוקה, עמוד ענן, וצוק איתן. השתתף כטייס F-16 במלחמת לבנון השנייה ונטל חלק במבצע משקל סגולי להשמדת הרקטות ארוכות הטווח של חזבאללה בתחילת המלחמה. עם סיום תפקידו כמפקד טייסת 109 ב-2015 הועלה לדרגת אלוף-משנה ומונה לראש מחלקה במטה חיל האוויר. באוגוסט 2018 השתחרר מצה"ל. בדצמבר 2020 סיים את טיסותיו המבצעיות בחיל האוויר, לאחר 25 שנים. אחרי שחרורו מצה"ל ב-2018 שימש כהנא כמנהל מיזם התפוצות במרכז לטכנולוגיה חינוכית. ב-10 בינואר 2019 הודיע על הצטרפותו למפלגת "הימין החדש" בראשות נפתלי בנט ואיילת שקד והוא שובץ במקום הרביעי ברשימת המפלגה לכנסת לקראת הבחירות לכנסת העשרים ואחת אך לא נבחר לכנסת לאחר שהמפלגה לא עברה את אחוז החסימה. ב-3 באוקטובר 2019 הושבע כחבר הכנסת העשרים ושתיים לאחר ששובץ במקום השביעי ברשימת "ימינה" (מטעם הימין החדש) ונבחר לראשונה לכנסת. הוא חבר הכנסת ה-1,000 בכהונתו בכנסת ישראל. כהנא העלה בכנסת העשרים ושלוש הצעת חוק פרטית לביטול חזקת הגיל הרך, אך הצעתו הוסרה מסדר היום. ב-13 ביוני 2021 ערב השבעת ממשלת ישראל השלושים ושש, התפטר במסגרת "החוק הנורווגי" וזאת לאחר שמונה באותו יום לשר לשירותי דת. יום לאחר מכן מינה את מוני מעתוק למנכ"ל משרדו. במהלך כהונתו הוא תמך בעידוד ייצוג נשי במועצות הדתיות. הוקמה שדולה לנושאי דת ומדינה. ביולי 2021 הכריז כהנא ביחד עם שר האוצר, אביגדור ליברמן, על רפורמה במערך הכשרות, שבמסגרתה שוק הכשרות ייפתח לתחרות ותאגידי כשרות שיעמדו בקריטריונים ההלכתיים שתקבע הרבנות הראשית יוכלו להעניק תעודות כשרות. היא אושרה כחלק מחוק ההסדרים. מועצת הרבנות הראשית התנגדה לרפורמת הכשרות ובפועל לא הוקמה יחידת ממונה ברבנות והחוק אינו מכיל פרק עיצומים כספיים לתאגידים שיפרו את נוהלי הכשרות. בינואר 2022 הציג את תוכנית הגיור הממשלתית. רבנים רבים התנגדו בחריפות לתוכניות הכשרות והגיור שקידם, ובהם הרבנים הראשיים לישראל. לצורך בחינת אופן הקבורה בישראל, הוקמה, בהוראת השר כהנא, ועדה בין-משרדית. במאי 2022 חתם על תקנות לפיהן כהונתם של רבני ערים לא תהיה לכל החיים, אלא תיקצב לתקופה של 10 שנים, ורק המועצות המקומיות יוכלו להאריכה. על פי התקנות, לצורך בחירת הרבנים ימונה גוף בוחר שיכלול את חברי המועצה המקומית ונציגי ציבור, שימונו בחלקם על ידי השר, ו-40% מהגוף הבוחר יהיו נשים. ב-13 במאי הודיע על התפטרותו מתפקיד השר, במטרה "לסייע בחיזוק הקואליציה" כחבר הכנסת, ולמעשה כדי לבטל את חברותו בכנסת של יום טוב כלפון, שנכנס לכנסת במקום איילת שקד במסגרת "החוק הנורווגי". במסגרת החלטה זו מונה כהנא לסגן שר במשרד לשירותי דת. מינויו כסגן שר תחת ראש הממשלה, שיכהן כשר לשירותי דת באופן רשמי, אושר על ידי שרי הממשלה ב-16 במאי, מתוך כוונה למנותו שוב לשר כאשר יהיה לכך רוב בטוח בכנסת. במאי 2022, לצד חברת הכנסת נירה שפק, השופט בדימוס ניל הנדל, העיתונאי גור מגידו ואחרים, נבחר כהנא לאביר התנועה לאיכות השלטון לשנת 2021. ב-14 באוגוסט 2022 חבר יחד עם הרמטכ"ל לשעבר גדי איזנקוט לרשימת כחול לבן – התקווה החדשה, ולאחר הצטרפותם שמה של הרשימה שונה ל"המחנה הממלכתי". ב-15 באוגוסט התפצל עם הח"כים נפתלי בנט ושירלי פינטו לסיעה בשם זה, על מנת שיוכל לרוץ בבחירות לכנסת ה-25. באותו יום פקעה כהונתו כסגן השר לשירותי דת, וכאחראי על המשרד החל לשמש סמנכ"ל המשרד, עד למינויו של מיכאל מלכיאלי כשר לשירותי דת בממשלה ה-37. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כהנא מחזיק בדעות כלכליות ליברליות ותומך בשוק חופשי. בין היתר, העלה הצעות חוק האוסרות שביתה בגופים חיוניים. בתעמולת הבחירות תקף את ההסתדרות החדשה. ומתח ביקורת על בג"ץ שהכשיר את מועמדותה של חברת מפלגת העבודה, אבתיסאם מראענה לכנסת. כהנא מסתייג משילוב נשים ביחידות הקרביות המיוחדות, בנימוק שרק למעט נשים יש כושר פיזי מספק, וששילוב כזה עלול לפגוע בחיילים הדתיים באותן יחידות. כהנא הוא בוגר לימודי תואר ראשון ושני במשפטים באוניברסיטת בר־אילן, במסלול מצטיינים, ועמית במכון גשר למנהיגות. הוא נשוי לליסה, דוקטור לפסיכולוגיה קלינית, ואב לארבעה. הוא מתגורר במושב הדתי בית גמליאל. בן דודו הוא הרב חיים נבון. מתן כהנא, באתר ערוץ הכנסת מתן כהנא, באתר הכנסת מתן כהנא, ברשת החברתית פייסבוק מתן כהנא, ברשת החברתית אקס (טוויטר) מתן כהנא, ביישום טלגרם מתן כהנא, באתר כנסת פתוחה חגי לוי, ‏תורת לחימה, בטאון חיל האוויר 217, אוגוסט-ספטמבר 1977, באתר הספרייה הדיגיטלית להיסטוריה ומורשת חיל האוויר יהודה שוחט, אל"מ מתן משתחרר: לא מפחד מטוקבקיסטים ולא מהחברים בבית הכנסת, באתר ynet, 25 בספטמבר 2018 אריאל כהנא, "מודל לחיקוי": מתא הטייס - למפלגה של בנט ושקד, באתר ישראל היום, 10 בינואר 2019 מהטייסת לכנסת - אל"ם (מיל') מתן כהנא מצטרף לרשימת הימין החדש של שקד ובנט, בערוץ היוטיוב של נפתלי בנט מתן כהנא (בפנים גלויות) נושא דברים לזכרו של עמנואל מורנו, סרטון באתר יוטיוב (אורך: 4:22) , באתר ישראל היום, 17 בדצמבר 2017 הודיה כריש חזוני, ‏"אני איש ימין ואני מאמין בטוהר הנשק", בעיתון מקור ראשון, 18 בינואר 2019 אריאל פייגלין, מ-60 אלף רגל, באתר ערוץ 7, 23 באפריל 2020 ראיונות עם דוד בן בסט בתוכנית "הנבחרים": דוד בן בסט מראיין את מתן כהנא, "הנבחרים", באתר YouTube, ‏14 ביוני 2020 דוד בן בסט מראיין את מתן כהנא, "הנבחרים", באתר YouTube, ‏23 באוקטובר 2020 דוד בן בסט מראיין את מתן כהנא, "הנבחרים", באתר YouTube, ‏15 בינואר 2021 חנן גרינווד, "שיקראו לי אנטיוכוס, לא אתן לאף פוליטיקאי חרדי לדרוך על הציבור הדתי־לאומי", באתר ישראל היום, 19 בספטמבר 2021 שרי מקובר-בליקוב, ‏"החרדים כועסים כי הזזתי אותם מעמדות שמבחינתם היו רשומות על שמם בטאבו", באתר מעריב אונליין, 24 בדצמבר 2021 שרי מקובר־בליקוב, ‏"לא ייתכן שרה"מ לא מודיע שהוא יתפטר בשוך הקרבות": מתן כהנא בראיון לוחמני, באתר מעריב אונליין, 29 במרץ 2024 מפרי עטו מתן כהנא, פרידה מסא"ל עמנואל מורנו ז"ל, באתר TheMarker‏, 28 באוגוסט 2006 עמוס הראל, השתלטות אסד על הגבול מציבה לישראל דילמה מוסרית, באתר הארץ, 23 בדצמבר 2017 ynet - מתן כהנא, באתר ynet חיים לוינסון, טייס במילואים, חבר של בנט מהסיירת: "הימין החדש" גייס מועמד נוסף, באתר הארץ, 11 בינואר 2019 גל פרל פינקל, ‏מסרים לוחמניים נשמעים טוב, אבל שר אינו מפקד פלוגת קומנדו, באתר דבר העובדים בארץ ישראל, 10 ביולי 2018 עדו בן פורת, לאחר 25 שנות טיסה, אלפי גיחות אימונים ומשימות מבצעיות מעבר לגבולות ישראל, ח"כ כהנא העביר את המקל לדור הבא של טייסי חיל האוויר., באתר ערוץ 7, 4 בדצמבר 2020 הח"כ ה־1,000 בתולדות הכנסת יצהיר אמונים, באתר ערוץ 7, 3 באוקטובר 2019 שלבי החקיקה של הצעת חוק הכשרות המשפטית והאפוטרופסות (תיקון - ביטול חזקת הגיל הרך), התשפ"א-2020, במאגר החקיקה הלאומי באתר הכנסת מברך את חברתי, חברת הכנסת בעוד 48 שעות, שירלי פינטו, בעמוד הפייסבוק של מתן כהנא, 13 ביוני 2021 אנה ברסקי, ‏שר הדתות מתן כהנא מינה את מוני מעתוק למנכ"ל המשרד, באתר מעריב אונליין, 14 ביוני 2021 בפעם השנייה בישראל: אישה בראש מועצה דתית, באתר ynet, 15 ביולי 2021 מושל בכיפה: האתגרים של השר לשירותי דת מתן כהנא - מקור ראשון, באתר www.makorrishon.co.il (ארכיון) יאיר שרקי, ‏מערך הכשרות ייפתח לתחרות: הממשלה מציגה רפורמה ששוברת את המונופול של הרבנות, באתר ‏מאקו‏, 20 ביולי 2021 העלאת גיל הפרישה לנשים ועוד 39 רפורמות: חוק ההסדרים אושר סופית, באתר ynet, 4 בנובמבר 2021 חזקי ברוך, מועצת הרבנות הראשית נגד רפורמת הכשרות, באתר ערוץ 7, ‏2021-08-03 (ארכיון) חנן גרינווד, פסימיות בצהר: "רפורמת הכשרות לא תצא לפועל – זו אות מתה", באתר ישראל היום, 11 במאי 2022 השר כהנא הציג את תוכנית הגיור הממשלתית: "הזדמנות היסטורית להילחם בהתבוללות", באתר כאן-תאגיד השידור הישראלי (ארכיון) קובי נחשוני, הרבנים הראשיים נגד רפורמת הכשרות: "עקירת היהדות. אסור ליישם חוק נגד התורה", באתר ynet, 27 באוקטובר 2021; עטרה גרמן, ‏הרבנות הראשית במתקפה על מתווה הגיור החדש, בעיתון מקור ראשון, 2 בדצמבר 2021. איש באמונתו ימות: המשרד לשירותי דת מגבש סל פתרונות קבורה לפתרון בעיית הנדל"ן, באתר www.zman.co.il, ‏2022-03-28 (ארכיון) קובי נחשוני, "כבר לא לכל החיים: לראשונה מקום המדינה - כהונת רבני הערים תוגבל", ynet,‏ 9 במאי 2022 מורן אזולאי, איתמר אייכנר, דרמה פוליטית: למניעת עוד עריקה - השר כהנא התפטר, כלפון יפסיק לשמש כח"כ, באתר ynet, 13 במאי 2022 שירית אביטן כהן, ‏דרמה פוליטית: מתן כהנא מתפטר מהממשלה וחוזר לכנסת כדי למנוע עריקה נוספת בימינה, באתר גלובס, 13 במאי 2022 בנצי רובין, ‏חוזר למשרד הדתות: הממשלה אישרה את מינוי מתן כהנא בשני מסלולים, באתר "סרוגים", 16 במאי 2022 פוסט ברשת החברתית פייסבוק של התנועה לאיכות השלטון (אורכב 17.07.2023 בארכיון Wayback Machine), 24 במאי 2022; מתן כהנא נבחר לאביר איכות השלטון, באתר כיפה ח"כ מתן כהנא הגיש הצעת חוק לאיסור שביתה בשירותים חיוניים, באתר עמוד הפייסבוק של נפתלי בנט (באנגלית) (ארכיון) פוסט של מתן כהנא בפייסבוק, 18 בינואר 2019 ח"כ כהנא: "נשב בקואליציה עם מפלגות ציוניות", באתר רדיו קול חי חזקי ברוך כהנא נגד גנץ: שילוב לוחמות - לא בכל מחיר ערוץ 7 8 ביוני 2022 הרב חיים נבון משוחח עם ח"כ מתן כהנא על דת ושמרנות, צבא ופוליטיקה, בפודקאסט "אפשר לחשוב", באתר יוטיוב